Πυρηνική Φυσική

Πυρηνική Φυσική

Nuclear Physics

Είναι ένας κλάδος της Φυσικής Επιστήμης, που αποκλειστικός σκοπός του είναι η μελέτη της δομής του πυρήνα των διάφορων ατόμων, η μελέτη της συμπεριφοράς των ηλεκτρονίων που περιφέρονται γύρω από τους πυρήνες, και η έρευνα για το πώς αντιδρούν ή για το πώς πιθανόν να αντιδράσουν τα σωματίδια αυτά, σε κάθε προσπάθεια μεταβολής της κατάστασής τους.

Ιστορική Αναδρομή
Η επιστήμη αυτή άρχισε να αναπτύσσεται από τις αρχές του 20ου αιώνα και ακόμα και σήμερα δεν έχει φτάσει στο στάδιο της ολοκλήρωσης, γιατί είναι τεράστιες οι δυνατότητες που μπορούν να προσφέρουν τα αντικείμενα έρευνάς της. Πρώτος ο Bequerel, το 1896, λίγο χρόνο μετά την ανακάλυψη των ακτίνων Roentgen, ανακάλυψε ότι τα άλατα του ουρανίου έχουν την ικανότητα να εκπέμπουν ακτινοβολία, ικανή να προσβάλλει τις φωτογραφικές πλάκες και να διαπερνά αδιαφανείς επιφάνειες. Η ιδιότητα αυτή του ουρανίου, που ονομάστηκε ραδιενέργεια, είναι ιδιότητα καθαρά πυρηνική και η ανακάλυψή της συντέλεσε στη συνειδητοποίηση της ανάγκης δημιουργίας ενός νέου κλάδου της φυσικής, που θα ασχολείται με τη μελέτη της, της πυρηνικής φυσικής. Οι άνθρωποι όμως που ουσιαστικά συνέβαλαν στη δημιουργία του νέου αυτού κλάδου, ήταν ο Πέτρος και η Μαρία Curie, που απομόνωσαν το καθαρό ράδιο για πρώτη φορά (1898). Στα μετέπειτα χρόνια, ο Einstein, ο Planck, ο Bohr, ο Σρέντιγκερ και ο Χάιζενμπεργκ, έβαλαν τα θεμέλια της ανάπτυξης του κλάδου αυτού.

Θέματα - Τομείς

 * Ηλεκτρικό Φορτίο του πυρήνα.
 * Μέγεθος και ακτίνα του πυρήνα.
 * Πυρηνική μάζα και σταθερότητα.
 * Ομοτιμία.
 * Στροφορμή,
 * σπιν και
 * ισο-σπιν.
 * Ηλεκτρομαγνητικές ροπές.
 * Ο πυρήνας του Δευτερίου.
 * Ανεξάρτητη κίνηση νουκλεονίων.
 * Συλλογική κίνηση νουκλεονίων.
 * Ιδιότητες ραδιενεργών πυρήνων.
 * Παραγωγή και αποδιέγερση καταστάσεων υψηλού σπίν.


 * Κλασσική θεωρία σκέδασης.
 * κβαντική θεωρία σκέδασης.
 * Αλληλεπιδράσεις νουκλεονίων
 * πυρηνικό δυναμικό.
 * Δυναμικά βαρέων ιόντων.
 * Χαρακτηριστικά πυρηνικών αντιδράσεων.
 * Ελαστική σκέδαση.
 * Διέγερση Coulomb.
 * Άμεσες αντιδράσεις.
 * Αντιδράσεις σύνθετου πυρήνα.
 * Αντιδράσεις σύντηξης βαρέων ιόντων.
 * Αντιδράσεις αστροφυσικού ενδιαφέροντος.
 * Αλληλεπιδράσεις σε πολύ υψηλές ενέργειες